Sulit Air
Sabtu, 23 Juli 2011
Rabu, 13 Juli 2011
Disabuik adat nan babuhua sintak
Tentang undang-undang pidana di Minangkabau, dahulu sakali, di Pasumayam Koto Batu, di Lagundi nan Baselo, di Pariangan Padang Panjang, undang nan dipakai adolah Undang Simambang Jatuah. Undang iko sangat kareh, nan intinyo:
- sia basalah sia dihukum,
- sia dihukum sia mati.
Di Dusun Tuo di Limo Kaum, Dt. Prapatiah nan Sabatang manatapkan undang nan labiah moderat, namonyo Undang Silamo-lamo, atau Undang si Gamak-gamak. Iko maingek kaadaan masyarakat nan alah labiah bakambang, stabil dan teratur. Jadi diparlukan undang-undang nan labiah moderat. Undang iko mamasuakkan unsur pembuktian, banding, tenggang waktu, dll.
Di Karajaan Bungo Satangkai di Sungai Tarab, Dt. Bandaro Putiah mamakai Undang Simambang Jatuah nan dibao dari Pariangan. Sasuai jo aliran Koto Piliang nan bapucuak bulek. Kecuali di Langgam nan Tujuah dibuliahkan mamakai Undang Silamo-lamo atau Undang si Gamak-gamak.
- Salanjuiknyo, Undang Silamo-lamo atau Undang si Gamak-gamak, dikambangkan manjadi Undang Tariak Baleh dengan unsur retribusi manjadi unsur utamonyo:
-
- salah tariak mangumbalikan
- salah cotok malantiangkan
- salah lulua maluahkan
- salah cancang mambari pampeh
- salah bunuah mambaia diat
- manyalang mangumbalikan
- utang babaia, piutang batarimo
- baabu bajantiak, kumuah basasah
- sasek suruik, talangkah kumbali
- gawa maubah, cabuah dibuang
- adil dipakai, balabiah katangah
- basalahan bapatuik, buruak diperbaiki
- lapauk bakajang, usang dipabaraui
- ranggo basalam hanyik bapinteh
- suwarang babagi sakutu babalah
- pinang pulang katampuak
- siriah pulang ka gagang
Contoh I:
Undang nan duopuluah tardiri dari duobaleh tuduah nan bakatunggangan dan salapan cemo nan bakaadaan:
duobaleh tuduah nan bakatunggangan
- Anggang lalu atah jatuah
- Pulang pagi babasah-basah
- Bajalan bagageh-gageh
- Kacindorongan mato urang banyak
- Dibao ribuik dibao angin
- Dibao pikek dibao langau
- Tasindorong jajak manurun
- Tatukiak jajak mandaki
- Bajua bamurah-murah
- Batimbang jawab ditanyoi
- Basuriah bak sipasin
- Lah bajajak bak bakiak
- Dago dagi mambari malu
- Sumbang salah laku parangai
- Samun saka tagak di bateh
- Umbuak umbi budi marangkak
- Curi-maliang taluang dindiang
- Tikam bunuah padang badarah
- Sia baka sabatang suluah
- Upeh racun batabuang sayak
Undang nan duopuluah tardiri dari salah, tuduh, cemo
Undang nan salapan (salah nan salapan)
- Tikam-bunuah
- Upeh-racun
- Sia-baka
- Maliang-curi
- Samun-saka
- Umbuak-umbi
- Sumbang-salah
- Dago-dagi
- Tatando-tabeiti
- Taikek-takungkuang
- Talalah-takaja
- Tacancang-tarageh
- Tatambang-taciak
- Tatangkok dengan salahnyo
- Bajajak bak bakiak
- Basuriah bak sipasin
- Tabendang tatabua
- Kacindoraongan mato nan banyak
- Aanggang lalu atah jatuah
- Tasindorong jajak manurun, tatukiak jajak mandaki
Di Pandai Sikek dikenala salah nan salapan sbb:
- Salah kao
- Salah rupo
- Salah cando
- Salah raso
- Salah cotok
- Salah lulue
- Salah tariak
- Sumbang Salah
- Salah cotok bakuduang paruah
- Salah lulue babadah paruik
- Salah tariak ...
Kenapa orang Minang bagala?
Masalah "gala" nan dipikua umumnya laki-laki di minang, sasuai jo pepatah urang tuo, ketek banamo - gadang bagala, bagi ambo iyo masih misteri gadang. Banyak bangso-bangso lain nan mambari gala khusus kapado urang-urang penting di kaumnyo, tapi biasonyo tampak alasan nan logis dalam pambarian gala tu, misalnyo karanonyo bangsawan, dipanggia Pangeran Anu, atau Sultan Fulan, atau Kiyai, atau Daeng dll. Tapi di awak di Minangkabau, gala tu dibagi-bagi baitu sajo sacaro marato ka tiok laki2 nan lah gadang tanpa maliek kecocokan dan kondisi sabananyo pado diri urang nan mamakainyo. Tantu awak akan mangatokan gala tu warisan nan diturunkan dari mamak ka kamanakan. Di mamak tu tantu dapek dari mamaknyo pulo. Masalahnyo lai kinitu, apokoh mamak nan partamu mamakai gala tertentu memang mamakai gala tu karano jabatannyo? Kalau jabatan, mako dari gala seperti Maharajo, Bandaharo dan Temengguang dsb. jadi tapikie adokoh pangaruah dari kerajaan2 Hindu/Jawa dahulunyo? Tampaknyo indak ado indikasi sangenek alah juo bahaso awak maraso atau mangakui gala tu dari Jawa. Jadi, apokoh mungkin pernah ado di Minangkabau dahulu suatu sistem pemerintahan nan mirip Hindu/Jawa, tapi bukan berasal (atau hasil pengeruh kuat) dari Jawa, melaikan tumbuh dan berkembang sendiri di tanah Minang?
Kini mengenai pola penyebarannyo. Tadi megenai asal usul.
Penyebarannyo tampaknyo maikuti pola migarasi suku, dari nagari asal Pariangan di Tanah Datar, ke Luhak nan Tigo, dan akhirnyo ado ju ka Rantau nan Tujuah Jurai. Satiok suku mangatahui dari ma asal datangnyo, kama nyo babalahan, dan biasonyo gala pusako nan dipakai adolah gala nan dipakai di nagari asal juo. Tapi kalau mancaliak keadaan penyebaran gala pado maso kini, indak bisa awak manamukan suato pola penugasan pejabat pemerintahan dahulunyo di nagari-nagari tertentu. Misalnyo, kalu panghulu di kaum ambo bagala Dt.Makhudum di Pandai Sikek, indak bisa dikatokan secaro mayakinkan bahaso ambo keturunan seorang pejabat tinggi bidang keagamaan yang diutus oleh Makhudum dari Sumaniak ka Pandai Sikek katiko Islam baru masuak. Atau kalau Pangulu ambo Dt. Bandaharo Sati, apokoh ambo keturunan salah seorang Pejabat Keuangan di Pandai Sikek ketiko adat Nagari mulai disusun? Kemungkinan juo beliau itu hanya kebetulan seorang Bandaharo (atau keturunannya) nan pindah dari nagari lain dan katiko sampai di Pandai Sikek bekerja sebagai petani? Semuayo hipotesis sajo, dan indak ado keinginan ataupun urgensinyo masyarakat minang kini mempermasalahkan hal iko. Gala-gala tu dipikua sajo dengan senang hati.
Dikecualikan dari hal diateh adolah pembedaan pangka gala tu, Datuk, Sutan, Katik, dll nan memang biasonyo masih disasuaikan jo jabatan nan besangkutan dalam adat. Nan alah lari adolah sambungannyo, Bandaharo, Palimo, Tumanggung dst. Iko tampaknyo harus dicari polanyo dan direkonstruksi baliak.
Salah satu nan mulai menarik peratian ambo, dari mambaco buku-buku tambo nan ado, tampak satu pola yaitu bahaso gala Dt.Bandaro (Bandaharo) dengan babarapo modifier adolah gala nan salalu dipakai urang nan mamacik jabatan puncak di suatu nagari gadang. Kito bisa baco bahaso Pucuak Koto Piliang adolah Dt. Bandaro Putih di Sungai Tarab. Pucuak suku Bodi Caniago adolah Dt. Bandaro Kuniang di Limo Kaum. Itu duo lareh utamo di Minangkabau. Lareh katigo di Nagari Asal Pariangan, Lareh nan Panjang dipimpin Dt. Bandaro Kayo.
Itu di Luak nan Tuo. Di Luak nan Tangah, Agam. Kito baco bahaso Koto Piliang dipimpin oleh seorang Dt. Bandaro juo, yaitu Dt.Bandaro Panjang di Biaro, nagari nan tatuo di luak Agam. Adapun Lareh Bodi Caniago dipimpin Dt.Bandaro di Baso. Iko hanyo bisa dipahami dalam konteks panghulu sebagai pimpinan di nagari, bukan hanyo sebagai kepala suku atau kaum.
Hanyo sampai di situ nan tasuo dalam buku. Kalau diadokan penelitian di lapangan kini ko mungkin bisa diuji, apokoh di tiok-tiok nagari, selalu ado Dt.Bandaharo nan menduduki jabatan pucuak?
ind_Latn ind_Latn ind_Latn min_Latn min_Latn min_Latn ind_Latn min_Latn min_Latn min_Latn unk min_Latn min_Latn min_Latn bjn_Latn min_Latn min_Latn tgl_Latn lua_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn ace_Latn min_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn ind_Latn ace_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn nya_Latn min_Latn zsm_Latn ban_Latn hau_Latn min_Latn min_Latn eus_Latn min_Latn min_Latn lua_Latn sun_Latn min_Latn min_Latn min_Latn ace_Latn min_Latn min_Latn min_Latn min_Latn min_Latn hrv_Latn min_Latn min_Latn min_Latn jav_Latn jav_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn min_Latn min_Latn min_Latn min_Latn